 Agbẹnusọ awọn ọlọpaa ni ipinlẹ Oyo, Olugbenga Fadeyi lo fi idi ọrọ naa mulẹ fun BBC. Eyi ko ṣẹyin ẹsun ti ileeṣẹ banki naa ṣe ni awọn araalu gan an lo gba owo ti awọn adigunjale naa jigbe lọ, ti wọn si pin laarin ara wọn. Amọ, Fadeyii ni awọn ko i tii le fi idi ọrọ naa mulẹ, amọ awọn n fi ọrọ wa awọn adigunjale marun un to wa ni panpẹ awọn lẹnu wo lori bi owo naa ṣe rin. O ni: Gbogbo awọn olè naa kọ ni awọn araalu Okeho sun ni ina, marun un si wa ni agọ ọlọpaa wa A n ṣewadii lori ibi ti awọn adigunjale naa ti wa, ki lo de ti wọn se fọ banki naa ati owo ti wọn jigbe nibo lo wa? Bakan naa ni agbẹnusọ awọn ọlọpaa naa ni awọn yoo ṣe afihan awọn adigunjale naa laipẹ ti awọn yoo si fi abajade iwadii awọn fihan awọn ọlọpaa. Àwọn èèyàn ìlú Okeho ló kó gbogbo owó tí wọn rí gbà lọwọ àwọn adigunjalè tí wọn mú Wọn ti fẹsun kan awọn olugbe ilu Okeho, to wa ni ijọba ibilẹ Kajola ni ipinlẹ Oyo pe wọn kò obitibiti owo ti wọn gba lọwọ awọn adigunjale to ṣakọlu si banki kan lagbegbe ọhun. Nigba to n fidi iṣẹlẹ naa mulẹ fun ileeṣẹ iroyin abẹle kan, Baalẹ ilu naa, Rafiu Mustapha sọ pe iwadii ti bẹrẹ lati fi panpẹ ofin mu awọn ọdaran naa. Bakan naa ni ọkan lara awọn adari banki ti awọn adigunjale ọhun ṣakọlu si, ti ko fẹ ki wọn darukọ oun ṣalaye pe awọn ọlọdẹ ati ọmọ ẹgbẹ OPC ilu naa ṣe ọkan akin lati dojukọ awọn adigunjale ọhun nigba ti wọn n ṣọṣẹ. O ni awọn eeyan naa kọlu awọn adigunjale ọhun, wọn mu mẹrin lara wọn, wọn si lu wọn ni ilu bara. Ṣugbọn o ni ọkọ ti awọn adigunjale naa ko owo ti wọn ji si ṣagbako ijamba nigba ti wọn n gbiyaju ati salọ, awọn ara ilu kan si kọlu awọn adigunjale naa ti wọn si ji owo ti awọn ole ọhun ko. Gẹgẹ bo ṣe sọ pe: O ṣeni laanu pe iṣẹ akin ti awọn ọlọde ati ọmọ ẹgbẹ OPC ṣe ja sofo nitori iwa ọkanjua ti awọn eeyan ilu naa wu lẹyin iṣẹlẹ naa. BBC Africa Eye: ìwádìí ìkọks BBC fihàn pé àwọn kan ń jí ohun èèlò ìdáàbòbò ìjọba tà nígbo Owo ti awọn adigunjale naa ji ko din ni ọgọta miliọnu naira, ṣugbọn a ko ri kọbọ gba pada nitori awọn ara ilu to ko gbogbo rẹ tan. O ṣalaye pe ibanujẹ nla ni pe ko si iyatọ laarin awọn adijale to kọlu ile ifowopamọsi naa atawọn ara ilu to tun ji owo ọhun gba lọwọ wọn. O ni awọn ara ilu ọhun ni lati ṣatunṣẹ orukọ wọn, bi bẹẹ kọ, o ṣeeṣe ko jẹ pe wọn mọ nipa idigunjale naa. Teach your children Yoruba: Wo àwọn òyìnbó tó ń kẹkọọ èdè Yorùbá ní Michigan, America Ki lo ti ṣẹlẹ sẹyin? Àdó olóró míì tún dún ní Báńkì lOkeho, ènìyàn méjì farapa Ọlọpaa kan ati araalu miran lo tun farapa ni Ọjọbọ, lẹyin ti ado oloro dynamite tun bu gbamu ni ile ifowopamọ First Bank to wa ni agbegbe Okeho, nipinlẹ Oyo. Agbegbe yii ni awọn adigunjale ti sọṣẹ ni Ọjọọru, ti ẹmi awọn eniyan kan si lọ si iṣẹlẹ naa. Awọn araalu naa pejọ pọ, ti wọn si dana sun mẹrin ninu awọn adigunjale naa, ti awọn meji si wa ni panpẹ ọlọpaa. Àwọn iròyin tì ẹ leè ní ìfẹ síí: Ni Ọjọbọ ni iroyin gbe e pe, awọn eniyan tun pejọ pọ si banki naa lasiko ti awọn ọlọpaa wa ṣe ayẹwo sibẹ, lati mọ iru ijamba to waye nibẹ. Iroyin ni ṣe ni awọn eniyan bẹrẹ si ni fariga, ti wọn si n rọ awọn ọlọpaa lati fun awọn ni adigunjale meji to wa ni panpẹ wọn, ki awọn ba le dana sun wọn. Lasiko naa ni ado oloro dynamite miran tun bu gbamu nibẹ, to si fa ipalara fun ọlọpaa kan ati ọkan lara awọn afẹhonu han naa. Kọmisana ọlọpaa ipinlẹ Oyo, Nwachukwu Enwonwu ni awọn eniyan naa wa kọju ija si awọn ọlọpaa lasiko yii. Enwonwu ni oun paṣẹ fun awọn ọlọpaa lati kuro ni agbegbe naa, ki ifẹhonu han ma ba a da rogbodiyan silẹ. O fikun pe awọn ọlọpaa naa lọ ibomiran, amọ awọn afẹhọnu han naa tun tẹlẹ wọn. Nitori naa ni wọn ṣe wa kuku kuro ni agbegbe naa patapata, ki ifẹhọnu han ma ba a mu ẹmi ẹnikẹni lọ. Bakan naa lo ni ileeṣẹ ọlọpaa ti mu awọn adigunjale meji to wa ni panpẹ wọn naa wa si ilu Ibadan fun iwadii ijinlẹ to munadoko. Àwa àti fijilanté pẹlú ọdẹ ìbílẹ ló dojú kọ adigunjalè ní First Bank Okeho - Iléeṣẹ ọlọpàá Ọga ọlọpaa ni ipinlẹ Ọyọ, Joe Nwachukwu Ewonwu ti ṣalaye pe, awon agbebọn kan wa digun ja banki First Bank to wa niluu Okeho lole, ni nnkan bii agogo mẹfa abọ Ọjọru. Ìdílé tí ọkọ da ọmọ síta tóríi ojú Búlùú tí wọn ní bá BBC sọrọ Ninu atẹjade kan eyi ti ileeṣẹ ọlọpaa ni ipinlẹ Ọyọ fi sita, eleyii ti alukoro rẹ, SP Fadeyi Oluugbenga fi fọwọsi ni alaye naa ti jẹyọ. Gẹgẹ bi o ṣe sọ, awọn eroja ado oloro pẹlu awọn ibọn atamatase AK47 ni wọn fi fọ ẹnu ọna banki naa wọle. Àwọn iròyin tì ẹ leè ní ìfẹ síí: Amọṣa o fi kun un pe, awọn olopaa kogberegbe atawọn fijilante pẹlu ọdẹ jumọ kọ oju oro sawọn Adigunjale naa ti wọn si ṣe aṣeyọri. Lẹyin o rẹyin ọwọ tẹ mẹta ninu awọn ọlọṣa naa nigba ti ọkọ bọọsi ti wọn n gbe salọ gbokiti taraalu si da ina sii nigba ti wọn fẹ salọ. Kọmiṣọna ọlọpaa nipinlẹ Ọyọ si tete gbe ikọ ọlọpaa SARS, ọlọpaa kogberegbe MOPOL atawọn ọlọpaa lagbegbe naa dide lati lọ koju wọn Ki wọn si tọ ipasẹ awọn iyoku wọn lọ. Ọga ọlọpaa Ewonwu ko ṣai jẹ ko di mimọ faraalu, paapaa àwọn eeyan ipinlẹ Ọyọ pe awọn ọlọpaa yoo maa sa ipa gbogbo nigbakugba lati daabo bo ẹmi ati dukia araalu. Ọdẹ ìbílẹ ní Okeho pa adigunjalè mẹrin tó fọ báńkì, aráàlú dáná ṣun wọn Saaju la ti kọkọ mu iroyin wa fun yin nipa isẹlẹ kan to n ja rainrain lori ayelujara, eyi to ni awọn adigunjale mẹrin ni ọwọ palaba wọn segi ni Ọjọru nilu Okeho nipinlẹ Oyo. Idi ni pe ode ko daa fun wọn nigba ti awọn ọdẹ ibilẹ to wa nilu naa bawọn fija pẹẹta pẹlu ibọn, lasiko ti wọn n digun jale. Iroyin naa ni isẹlẹ naa buru to bẹẹ ti ẹmi osisẹ ọlọpa kan gan bọ ninu isẹlẹ naa. Gẹgẹ baa se gbọ, awọn adigunjale naa ni wọn ya lọ sile ifowopamọ ati agọ ọlọpa to wa niwaju ile ifowopamọ naa. Awọn adigunjale ọhun, ti wọn to meje niye la gbọ pe wọn sisẹ idigunjale ọhun, ti wsn si lo ohun eelo ibugbamu lati ri aaye wọle sinu ile ifowopamọ naa. Oronpoto Animation: Akin Alabi ní kò dára bí eré aláwòrán fáwọn ọmọdé ṣe jẹ aláwọ funfun Sugbọn ilẹ pooyi fun wọn lọjọ naa, nigba ti awọn ọdẹ ibilẹ to wa nilu naa gba ya wọn, ti mẹta ninu wọn si juba ehoro. Koda, a gbọ pe awọn araalu ti inu wọn dun si bi awọn ọdẹ naa se mu mẹrin balẹ ninu awọn adigunjale ọhun, tun dana sun oku wọn. Bakan naa ni wọn n kan saara si awọn ọdẹ atamatase ọhun fun isẹ takuntakun ti wọn se lati fi oju awọn ole naa ri mabo. BBC Yoruba yoo kan sileesẹ ọlọpaa laipẹ lati mu ẹkunrẹrẹ iroyin wa fun yin nipa isẹlẹ naa. Ẹ ku oju lọna. Àwọn ọlọpàá, ọdẹ asọlé dènà adígunjalè láti fọ báǹkì lỌsun Adígunjalè kùnà láti fọ báǹkì lỌsun Ọwọ pálábá àwọn afurasi adigunjale ti ṣegi lọjọ Ajé nígbà tí wọn gbìyànjú lati kọlu ilé ìfòwópamọ kan ní agbègbè Lagere ílùú Ilé-Ifẹ ní ìpínlẹ Ọsun, nígbà táwọn ará adúgbo to ri wọn dìde láti jà. Àwọn iròyin tì ẹ leè ní ìfẹ síí: Ìfipábánilòpọ: Abiamọ bú sẹkún nígbà tí ọkùnrin kan fi tipá bá ọmọ méjì lòpọ Ilé ìfowópamọ méje ló ni ẹka ní àdúgbò Lagere yii tàwọn adìgunjalè gúnlẹ sí ní dédé aago mẹwàá òwúrọ. Gẹgẹ bí ọkan nínú àwọn tí ọrọ náà ṣe ojú ẹ ṣe sọ, pé àwọn adigunjalè náà wọ àdúgbò nínú ọkọ ayọkẹlẹ Toyota Camry àti bọọsi kan ti wọn gbé sí ẹgbẹ báǹkì náà, tí wọn sì bẹrẹ sí ní yìbọn sí inú afẹfẹ láti dẹrù ba àwọn ènìyàn. Ẹwẹ, àwọn agbófinró tí wọn fi sí ilé ìfowópaamọ àti àwọn ọlọdẹ àdúgbò ni wọn fìjà pẹẹta pẹlú wọn, èyí sì ló mú kí àwọn olè náà pẹyìnda. Agbẹnusọ fún Ajọ ọlọpàá ní ìpínlẹ Osun SP Folashade Odoro, náà fìdí ọrọ náà múlẹ àtí pé iṣẹ sì ń lọ lọwọ láti mú àwọn afunrasí adigùnjalè náà. Ileeṣẹ ọlọpaa ni ipinlẹ Oyo ti ni iwadii ti bẹrẹ ni pẹrẹwu lori ibi ti ọwọ ti awọn adigunjale gbe ni banki to wa ni ilu Okeho wọlẹ si. : Okeho Robbery: Ó tó 60 mílíọnù tí àwọn olè jí ṣùgbọn a kò rí kọbọ gbà padà- Òṣìṣẹ banki 